Bellonan päämaja Oslossa.
**Bellona** on vuonna 1986 toimintansa aloittanut riippumaton norjalainen ympäristöjärjestö. Sen perustajia olivat Frederic Hauge ja Rune Haaland. Bellona on keskittynyt toimimaan EU:n, Norjan, Venäjän sekä Yhdysvaltojen alueella.

Järjestöllä on toimisto Oslon lisäksi Brysselissä, Pietarissa, Murmanskissa sekä Washingtonissa. Työntekijöitä sillä on noin 70, heidän joukossaan useita eri alojen tieteentekijöitä ja tutkijoita. Järjestö on ilmaston lämpenemisen lisäksi kiinnittänyt huomiota Euroopassa tapahtuvaan öljyn- ja kaasuntuotantoon sekä Venäjän ydinturvallisuuteen ja Neuvostoliiton aikaisen ydinasemateriaalin käsittelyyn ja varastointiin.

Bellonan tavoitteet pohjautuvat käsitykseen, jonka mukaan yleinen tieto ympäristöoikeuksista ja ympäristöstä tulee olla kaikkien saatavilla. Bellonan tehtävä on puolustaa näitä oikeuksia.

Bellona – Pietari
-----------------

Bellona – Pietari on osa Bellona-ympäristöjärjestöä. Se keskittyy radioaktiivisen jätteen varastoinnin tarkkailuun ja sen kehittämiseen*selvennä* Venäjällä.

Vuoden 1998 alussa ympäristöaktivistit Nikolai Shchur ja Alexander Nikitin kävivät oikeudenkäynnissä taistelua ympäristöoikeuksien puolesta. Kohteeksi joutuneet yritykset syyttivät heitä erilaisten tietojen*selvennä* levittämisestä. Tämä johti Bellona – Pietarin toimiston perustamiseen huhtikuussa 1998. Kyseiset tapahtumat nostivat esille ympäristöoikeuksien tiedon tarpeen.

Bellonan tavoitteet Venäjällä ovat:

* antaa oikeudellista ja tiedollista apua ympäristötapaturmien uhreille
* auttaa kehittämään Venäjän ympäristölakeja kansainvälisten ympäristölakien suuntaan
* valistaa kansalaisia ympäristöongelmista
* luoda vahva pohja ympäristö- ja ihmisoikeuksille
* mahdollistaa kansalaisten ja muiden kuin valtion omistamien yhtiöiden osallistuminen ympäristöä koskeviin päätöksentekoprosesseihin.

### Tehtävät

Bellonan kolme tärkeintä tehtävää Venäjällä ovat oikeudellisen tuen antaminen, tiedonvälitys ja asiantuntijatyö. Oikeudellinen tuki käsittää oikeudellisen avustuksen laajentamisen*selvennä* Venäjän kansalaisten keskuudessa. Tiedonvälityksen avulla järjestö pyrkii levittämään ympäristötietoutta ja mahdollistamaan tiedon saannin kaikille tasapuolisesti. Bellona julkaisee perinteisiä julkaisuja ja ylläpitää verkkosivustoa. Asiantuntijoiden avulla Bellona haluaa luoda omaa tietoa*selvennä*, asiantuntijamielipiteitä seuraavista aiheista: ydinvoiman turvallisuus, ydinjätteen käsittely, eri tavat kehittää uusiutuvaa energiaa ja öljyn sekä kaasun kuljetuksen ongelmat.

Joka vuosi Bellona toteuttaa yli viisi hanketta. Bellonan suurimmat saavutukset viimeisten kymmenen vuoden aikana*selvennä* ovat liittyneet ympäristöoikeuksien, ihmisoikeuksien ja ympäristön puolustamiseen. Bellonalla on oikeudellista tietoa sekä asiantuntijatietoa, joiden avulla se voi auttaa valtion omistamia yrityksiä, kansalaisaktivisteja ja henkilöitä, joiden oikeuksia valtio tai joku yritys on rikkonut.

Lähteet
-------

* Bellonan kotisivut

### Viitteet

1. 1 2 3 4
2. ↑  *Environment and Rights*

Aiheesta muualla
----------------

* Bellonan kotisivut (englanniksi) (norjaksi) (venäjäksi)
* ERC Bellona – St. Petersburg
* The St.Petersburg Times – Ecologists: 10,000 Tons Of Waste Headed for City
* Youtube video Bellona activists measure radioactivity, protest near barrels of uranium waste, in St Petersburg.